Vývojová 8, 851 10 Bratislava

**Miestny kontrolór mestskej časti Bratislava - Rusovce**

**NÁVRH PLÁNU KONTROLNEJ ČINNOSTI MIESTNEHO KONTROLÓRA MESTSKEJ ČASTI BRATISLAVA-RUSOVCE**

**NA I. POLROK 2017**

V súlade s ustanovením § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov **predkladám *„Návrh plánu kontrolnej činnosti miestneho kontrolóra Mestskej časti Bratislava- Rusovce na obdobie I. polroka 2017“*** na nasledovný výkon činností:

1. ***Výkon pravidelných kontrol:***

* V súlade s ustanovením § 18d ods. 1 zákona č. 369/1990 Zb. o obecnom zriadení v znení neskorších zmien a doplnkov vykonať a predložiť Miestnemu zastupiteľstvu mestskej časti Bratislava- Rusovce „**Kontrolu vybavovania sťažností a petícii za  I. polrok 2017.“**
* V súlade s § 18f ods. 1 písm. b) zákona č. 369/1990 Zb. o obecnom zriadení v znení neskorších predpisov vypracovať a predložiť Miestnemu zastupiteľstvu mestskej časti Bratislava- Rusovce „**Návrh plánu kontrolnej činnosti miestneho kontrolóra na obdobie II. polroku 2017**
* V súlade s § 18f ods. 1 písm. c) zákona č. 369/1990 Zb. o obecnom zriadení v znení zmien a doplnkov vypracovať a predložiť Miestnemu zastupiteľstvu mestskej časti Bratislava-Rusovce odborné **Stanovisko k Návrhu záverečného účtu mestskej časti Bratislava- Rusovce za rok 2016**
* V súlade s ustanovením § 18f ods.1 písm. e) zákona č.369/1990 Zb. o obecnom zriadení v znení zmien a doplnkov vypracovať a predložiť Miestnemu zastupiteľstvu mestskej časti Bratislava- Rusovce **Správu o kontrolnej činnosti miestneho kontrolóra za rok 2016.**

1. ***Ostatné kontroly:***

* **Kontroly vykonávané na základe uznesení Miestneho zastupiteľstva mestskej časti** Bratislava- Rusovce v súlade s ustanoveniami § 18f ods. 1 písm. h) zákona č. 369/1990 Zb. o obecnom zriadení v znení neskorších zmien a doplnkov**, a z vlastného podnetu** na základe vlastného uváženia a poznatkov, o ktorých sa miestny kontrolór dozvedel pri výkone svojej činnosti.

1. ***Ostatné činnosti***

* Spolupráca s organizačnými zložkami Miestneho úradu mestskej časti Bratislava-Rusovce pri riešení občianskoprávnych vzťahov na základe doručených podnetov.
* Plnenie úloh miestneho kontrolóra mestskej časti Bratislava- Rusovce v súlade s ustanoveniami §11 ods.4 až 7 a §12 zákona č.307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov.
* Spolupráca s organizačnými zložkami Miestneho úradu mestskej časti Bratislava- Rusovce pri kompletizácii riadiacich aktov – nových interných smerníc a návrhov všeobecne záväzných nariadení.
* Spolupráca s orgánmi samosprávy mestskej časti Bratislava- Rusovce pri prijímaní stanovísk k návrhom všeobecne záväzných nariadení hlavného mesta SR Bratislavy, a návrhom zmien a doplnkov Štatútu hlavného mesta SR Bratislavy v súlade s ustanoveniami § 18f ods.2 a 3 zákona č.369/1990 Zb. o obecnom zriadení v znení neskorších zmien a doplnkov

1. ***Výkon následnej finančnej kontroly***

* **Kontrola plnenia opatrení** na odstránenie zistených nedostatkov ku kontrolným zisteniam vyplývajúcich **z vybratých kontrolných Správ vykonaných miestnym kontrolórom v roku 2016**
* Kontrola dodržiavania všeobecne záväzných právnych predpisov a interných predpisov mestskej časti Bratislava- Rusovce, **a kontrola plnenia ďalších úloh ustanovených osobitnými predpismi pri realizácii procesov verejného obstarávania tovarov, prác a služieb - zákaziek s nízkou hodnotou v zmysle §9 ods.9a zákona o verejnom obstarávaní, v roku 2016**
* **Kontrola dodržiavania všeobecne záväzných právnych predpisov** a interných predpisov mestskej časti Bratislava- Rusovce, pri plnení povinností povinnej **osoby pri sprístupňovaní informácií a ich poskytovaní v súlade so zákonom č.211/2000 Z.z. o slobodnom prístupe k informáciám** v podmienkach mestskej časti Bratislava Rusovce **v roku 2016**
* **Kontrola dodržiavania všeobecne záväzných právnych predpisov a interných predpisov** mestskej časti Bratislava- Rusovce a kontrola plnenia ďalších úloh ustanovených osobitnými predpismi pri efektívnom, hospodárnom, účelovom a účinnom nakladaní s verejnými prostriedkami **v oblasti sociálnych služieb  zabezpečovaných mestskou časťou, v rozpočtovom roku 2016**

**V zmysle predloženého plánu kontrolnej činnosti nemusí byť dodržané poradie vykonávania jednotlivých kontrol.** Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

**Ing. Vladimír M r á z**

miestny kontrolór

*Zverejnené: 28.12.2016, na úradných tabuliach mestskej časti Bratislava- Rusovce a web stránke mestskej časti*

*Prijaté uznesením číslo../../2016 na rokovaní Miestneho zastupiteľstva mestskej časti Bratislava-Rusovce dňa 15..12.2016.*